Diari Oficial de la Generalitat Valenciana


Sumari del DOGV 3421, del 27-01-1999 (1999/359)

Informació pública i alçament d'actes prèvies a l'ocupació de l'expedient d'expropiació forçosa incoat per a l'execució de les unitats d'actuació números 2RA, 2RB i 2RC del Pla Especial de Protecció i Reforma Interior del barri de Velluters de València.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3421

Data del DOGV
:   27-01-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/359


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública i alçament d'actes prèvies a l'ocupació de l'expedient d'expropiació forçosa incoat per a l'execució de les unitats d'actuació números 2RA, 2RB i 2RC del pla especial de protecció i reforma interior del barri de Velluters de València. [1999/X359]
  
Per Resolució de 30 de juliol de 1998 (BOP núm. 196, de 19.08.98), el conseller d'Obres Públiques, Urbanisme i Transports de la Generalitat Valenciana aprovà definitivament les modificacions del Pla Especial de Protecció i Reforma Interior (PEPRI) del barri de Velluters de València i les iniciatives de programes d'actuació integrada d'execució directa a través de l'Institut Valencià d'Habitatge, SA, en la seua condició d'empresa de la Generalitat Valenciana per a les unitats d'execució UE-0, UE-2RA, UE-2RB, UE-2RC, UE-2RD, UE-6 i UE-15. La gestió d'aquestes unitats d'execució, mitjançant l'expropiació dels terrenys correspon a la Generalitat Valenciana, a través de l'Institut Valencià d'Habitatge, SA.
  
Les actuacions públiques contingudes en el desenvolupament del Pla Especial de Protecció i Reforma Interior del barri de Velluters de València, en la mesura que impliquen privació singular de la propietat privada o de drets, o interessos patrimonials legítims, es beneficiaran del règim d'urgència als efectes previstos en la Llei d'Expropiació Forçosa (article 2.4 del Decret 158/1992 i disposició addicional 5a de la Llei de la Generalitat Valenciana 10/1998, de 28 de desembre (DOGV número 3.404).
  
Segons l'article 201.2 del Reglament de Gestió Urbanística i l'article 56 del Reglament d'Expropiació Forçosa, se sotmet a informació pública la relació de béns i drets afectats, per tal que fins al moment de l'alçament de l'acta prèvia a l'ocupació s'hi puguen formular per escrit, davant l'Institut Valencià d'Habitatge, SA (Oficina RIVA - Ciutat Vella, carrer de Palma, número 5, telèfon 210 12 32 49) com a beneficiari de l'expropiació, al·legacions, a l'efecte d'esmenar les possibles errades que s'hagen comés en la relació dels béns afectats per l'ocupació urgent.
  
Alçament d'actes prèvies a l'ocupació dels béns i drets inclosos en les UE 2RA; annex núm. I; 2RB, annex núm. II; i 2RC annex núm. III. (article 52.3 de la Llei d'Expropiació Forçosa vigent.
  
Lloc: Oficina RIVA - Ciutat Vella, carrer de Palma, número 5, telèfon 120 36 84 99, sense perjudici que a instància de la propietat i altres interessats que hi concórreguen es procedesca al reconeixement del bé.
  
Hora: de 09.00 a 14.00, de dilluns a divendres. de 16.00 a 20.00, de dilluns a dijous.
  
Dies: 15, 16, 17, 18, 19, 22, 23, 24, 25 i 26 de febrer.
  
1, 2, 3, 4 i 5 de març.
  
Aquest acte serà notificat per cèdula als interessats i la llista s'exposarà als taulers d'edictes oficials. S'haurà de presentar a l'esmentat acte el títol de propietat i l'últim rebut de contribució, en cas de ser exigible.
  
Es comunica que aquest anunci es publica igualment als efectes que estableix l'article 59.4 de la Llei 30/1992, de 26 de novembre, de Règim Jurídic Comú, per als interessats que figuren com a desconeguts o amb domicili ignorat.